Els millors balladors de breakdance es donen cita en el XIV aniversari del grup alaquaser Special K Crew
04/12/2017

# Els millors balladors de breakdance es donen cita en el XIV aniversari del grup alaquaser Special K Crew

*   04/12/2017
*   [Joventut](/categoria/15/0/joventut)
*   [Imprimir](#)
*   Compartir
*    https://www.alaquas.org/documento.asp?id\_do=16539

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F16539%2F0&title=Ajuntament%20d%27Alaqu%C3%A0s.%20Premsa.Els%20millors%20balladors%20de%20breakdance%20es%20donen%20cita%20en%20el%20XIV%20aniversari%20del%20grup%20alaquaser%20Special%20K%20Crew)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/16539/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2017/2/16539/04122017img_1133_1_Form_4.jpg)](https://www.alaquas.org/ficheros/documentos/2017/2/16539/04122017img_1133_1_Form_10.jpg "<a href='https://www.alaquas.org/ficheros/documentos/2017/2/16539/04122017img_1133_1_Form_10.jpg' target=_blank><i class='fa fa-external-link' aria-hidden='true'></i>.Els millors balladors de breakdance es donen cita en el XIV aniversari del grup alaquaser Special K Crew</a>")

El Centre Juvenil del Passatge acull un encontre de hip hop organitzat pels joves alaquasers amb la col·laboració de l'Ajuntament. El campió internacional de grafits, DIOM, va estar també present en la jornada

El _breakdance_ ha tornat a Alaquàs aquest cap de setmana. La trobada, que s’ha convertit en tradicioinal ja per al municipi, va aconseguir congregar més de 350 joves al Centre Juvenil del Passatge. Una festa de ball i _hip hop_ en la que no va faltar de res i que va aconseguir un gran èxit de participació.

Es tracta del XIV aniversari del grup de _breakdance_ alaquaser Special K Crew. Una cita que s’organitza tots els anys i que congrega els millors balladors de _breakdance_. L’Alcaldessa d’Alaquàs, Elvira García Campos i la Regidora de Joventut, Diana Muñoz, van acompanyar els joves en aquesta iniciativa.

Balladors de _breakdance_ de diferents ciutats espanyoles, entre ells competidors professionals, es van donar cita en la jornada que es va iniciar el divendres amb interessants tallers sobre nutrició esportiva i fisioteràpia i que va continuar el dissabte amb diferents exhibicions i competicions de _breakdance_. Grups de reconeguts prestigi com Lunaticks, guanyadors de competicions a nivell nacional i europeu, Movie One, una de les millors _bgirls_ reconegudes a nivell mundial i el grup local Special-k, reconeguts també a nivell nacional i europeu i altres com Kings of the street, Floor in Flames, Boty Ibérica o Proyecto Sureste es donaren cita.

Hi va haver també una exhibició de grafits a càrrec de Hize, Gummer i DIOM, campió internacional de Vicar de 2015. La jornada va finalitzar amb actuacions musicals a càrrec de Flowrituras, Vicko de Nomadasquad i Bboy Jus de Carnales.

Alaquàs ha estat sempre un municipi pioner en el foment del _breakdance_. Els joves que ho han potenciat des dels inicis han volgut agrair a l’Ajuntament el seu recolzament a aquest tipus d’actes i a altres com el conegut Cara a Cara que s’organitzava cada any a Alaquàs. Un event que va ser iniciativa de Rubén (Invocados) i Vikco (Nomadasquad), amb l’ajuda d’altres integrants del col·lectiu Invocados, després Special K. Un projecte que es va iniciar l’any 2001 i ha anat creixent convertint-se en un dels actes més importants a nivell nacional.